b'\n_START_ARTICLE_\nUART\n_START_PARAGRAPH_\nUART arba Universalus Asinchroninis Imtuvas-Si\xc5\xb3stuvas (Universal Asynchronous Receiver \xe2\x80\x93 Transmiter) \xe2\x80\x93 prietaisas, kuris ver\xc4\x8dia lygiagre\xc4\x8dius duomen\xc5\xb3 bitus \xc4\xaf nuoseklius duomen\xc5\xb3 bitus. UART da\xc5\xbeniausiai b\xc5\xabna intergruotas pagrindin\xc4\x97je asmeninio kompiuterio plok\xc5\xa1t\xc4\x97je ir palaiko nuosekliaj\xc4\x85 komunikacij\xc4\x85 tarp kompiuterio ir periferini\xc5\xb3 \xc4\xafrengini\xc5\xb3. UART taip pat gali b\xc5\xabti integruotas kai kuriuose mikrovaldikliuse, pavyzd\xc5\xbeiui, PIC16F628.\n_START_SECTION_\nPagrindai\n_START_PARAGRAPH_\nBitai i\xc5\xa1 vienos vietos \xc4\xaf kit\xc4\x85 buvo perduodami naudojant laidus. Did\xc4\x97jant atstumui, laid\xc5\xb3 naudojimas pasidar\xc4\x97 per daug brangus. Siekiant suma\xc5\xbeinti i\xc5\xa1laidas, duomen\xc5\xb3 bitai buvo prad\xc4\x97ti si\xc5\xb3sti eili\xc5\xa1kai, vienas po kito, naudojant UART konvertuoti siun\xc4\x8diamus bitus tarp eili\xc5\xa1kos ir lygiagre\xc4\x8dios formos kiekviename s\xc4\x85sajos gale. Kiekvienas UART naudoja post\xc5\xabmio registr\xc4\x85, kuris yra pagrindinis b\xc5\xabdas \xe2\x80\x9esusi\xc5\xa1nek\xc4\x97ti\xe2\x80\x9c nuoseklioms ir lygiagre\xc4\x8dioms duomen\xc5\xb3 formoms._NEWLINE_UART greitis da\xc5\xbenai matuojamas bodais per sekund\xc4\x99. Standartiniai grei\xc4\x8diai yra 110, 300, 1200, 2400, 4800, 9600, 19200, 28800, 38400, 57600, 115200 bit/s ir papildomi 230400, 460800, 921600 bod\xc5\xb3. Vienas bodas lygus vienam duomen\xc5\xb3 linija fizi\xc5\xa1kai perduodamam bitui, \xc4\xafskaitant pagalbinius (starto, pabaigos, kontrolinius ir kitus). Tagi naudingos informacijos per sekund\xc4\x99 perduodama \xc5\xa1iek tiek ma\xc5\xbeiau._NEWLINE_UART da\xc5\xbeniausiai tiesiogiai nesukuria ir nepriima \xc4\xaftampos lygi\xc5\xb3 kurie ateina laidais i\xc5\xa1 \xc4\xafvairi\xc5\xb3 prietais\xc5\xb3. Tam naudojama standartin\xc4\x97 s\xc4\x85saja, kuri apipr\xc4\x97\xc5\xbeia \xc4\xaftampos lygius ir kitas susijungimo chrakteristikas. Tokie standartai yra EIA RS232, RS422, RS 485. Priklausomai nuo komunikacijos kanalo apribojim\xc5\xb3 su kuriuo susietas UART, komunikacijos gali b\xc5\xabti dviej\xc5\xb3 r\xc5\xab\xc5\xa1i\xc5\xb3: \xe2\x80\x9epilnas dvipusis\xe2\x80\x9c (abu siun\xc4\x8dia ir priima tuo pa\xc4\x8diu metu) arba \xe2\x80\x9epusiau dvipusis\xe2\x80\x9c (\xc4\xafrenginiai pasiskirsto priimti ar si\xc5\xb3sti). UART naudojamas nusekliuose komunikacijos kanaluose.\n_START_SECTION_\nFormatas\n_START_PARAGRAPH_\nDuomenys perduodami viena pora laid\xc5\xb3 tarp kuri\xc5\xb3 gali b\xc5\xabti (\xe2\x80\x9evienetas\xe2\x80\x9c) arba neb\xc5\xabti (\xe2\x80\x9enulis\xe2\x80\x9c) sutarta elektros \xc4\xaftampa._NEWLINE_Nesant signalo, duomen\xc5\xb3 perdavimo linijoje palaikomas auk\xc5\xa1tas (\xe2\x80\x9evieneto\xe2\x80\x9c) \xc4\xaftampos lygis. Taip susiklost\xc4\x97 istori\xc5\xa1kai: telegrafo linijoje buvo palaikoma \xc4\xaftampa, kad ir duomen\xc5\xb3 nesiun\xc4\x8diant i\xc5\xa1kart b\xc5\xabt\xc5\xb3 ai\xc5\xa1ku ar kabelis nepa\xc5\xbeeistas. Kiekvienas perduodamas \xc5\xbeenklas prasideda nulin\xc4\x97s reik\xc5\xa1m\xc4\x97s prad\xc5\xbeios (starto) bitu, po kurio seka a\xc5\xa1tuoni ar kartais ma\xc5\xbeiau \xc5\xbeenkl\xc4\x85 koduojantys duomen\xc5\xb3 bitai (da\xc5\xbeniausiai pradedant ma\xc5\xbeiausai reik\xc5\xa1mingu), paskui kai kada kontrolinis bitas kuris pasako ar perduot\xc5\xb3 vienet\xc5\xb3 skai\xc4\x8dius yra lyginis. Paskutiniu seka pabaigos bitas, kurio reik\xc5\xa1m\xc4\x97 visada lygi vienetui. Taigi perduodant duomenis, signalo lygis visada pasikei\xc4\x8dia bent vien\xc4\x85 kart\xc4\x85 (bent jau tarp pabaigos bito ir sekan\xc4\x8dio simbolio prad\xc5\xbeios bito). Perduodant daug duomen\xc5\xb3 simboliai seka i\xc5\xa1kart vienas po kito, ta\xc4\x8diau esant reikalui tarp j\xc5\xb3 gali b\xc5\xabti kiek norima ilgi laiko tarpai. Pavyzd\xc5\xbeiui, kompiuterio klaviat\xc5\xabros UART perduoda klavi\xc5\xa1o kod\xc4\x85 tik kada tas klavi\xc5\xa1as paspaustas, vis\xc4\x85 likus\xc4\xaf laik\xc4\x85 palaikydamas \xe2\x80\x9etylos vieneto\xe2\x80\x9c lygmen\xc4\xaf.'